cyanic-selkie/wikianc huggingface dataset:
Jay Johnston
Jay Johnston (gebore 22 Oktober 1968) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Not Another Teen Movie (2001), Men in Black II (2002), en Anchorman: The Legend of Ron Burgundy (2004), en in die televisiereeks Mr. Show with Bob and David (1995).
Rabelaisdam
Die Rabelaisdam is 'n voormalige natuurlike dam 10 kilometer oos van Orpenkamp in die Krugerwildtuin, Mpumalanga.
Dit was in die jare 1960 tot 1980's 'n pragtige waterbron waar wildtuinbesoekers vroegoggend reeds hul motors in rye parkeer het om die wild te aanskou wat kom water suip.
Die dam is tans slegs 'n opgedroogde pan met geen in- of uitvloei nie. SANParke, die voogdy van die wildtuin, het 'n kennisgewingbord daar opgerig wat die volgende noem:
Die dam het uiteindelik in die jare 2000 totaal opgedroog. Heelparty droë, uitgegroeide bome is langs die pan te sien, wat eens op die dam se oewer floreer het.
Arturo Toscanini
Arturo Toscanini (Italiaanse uitspraak: arˈtuːro toskaˈniːni; * 25 Maart 1867 – † 16 Januarie 1957) was 'n Italiaanse dirigent. Hy was een van die mees gelese en roemryke musikante van die laat 19de en die 20ste eeu, wat bekend was om sy intensiteit, perfeksionisme, sy oor vir orkestrale detail en sonoriteit, en sy fotografiese geheue. Hy was by verskeie geleenthede die musikale direkteur van La Scala in Milaan, die Metropolitan Opera in New York Stad, en die New York Filharmoniese Orkes. Later in sy loopbaan is hy aangestel as die eerste musikale direkteur van die NBC Simfonieorkes (1937–54), en dit het daartoe gelei dat hy 'n huishoudelike naam (veral in die VSA) geword het deur sy radio- en televisieuitsendings en die vele opnames uit die opera en simfoniese repertoire.
John Dennis Johnston
John Dennis Johnston (gebore 10 November 1945) is 'n Amerikaanse akteur en vervaardiger. Hy is bekend vir sy rolle in die rolprente Close Encounters of the Third Kind (1977), Annie Hall (1977), 48 Hrs. (1982), en Wyatt Earp (1994).
Hymedesmia baculifera
Hymedesmia baculifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1901 deur Topsent.
Uncinatera
Uncinatera is 'n genus van sponsdiere uit die klas van die Hexactinellida.
Crossrail
Crossrail is 'n nuwe spoorlyn in die suide van Engeland oor 'n afstand van 118 km (73 myl) wat tans in aanbou is. Dit sal na verwagting in 2018 voltooi wees en vir pendelaars en ander treinpassasiers 'n nuwe roete bied wat in oos-westelike rigting deur Groter Londen sal loop. Boubedrywighede vir die sentrale gedeelte van die lyn - 'n tonnel deur Sentraal-Londen asook verbindings tot bestaande lyne wat later deel van Crossrail sal uitmaak - het in 2009 begin. Crossrail is een van Europa se grootste spoorweg- en infrastruktuurprojekte.
Crossrail se doelwit is om vir pendelaars en ander passasiers op besige treinroetes meer treindienste met groter kapasiteite aan te bied. Die nuwe spoorlyn, wat deur Sentraal-Londen sal loop, sal dele van Berkshire en Buckinghamshire met Essex en Suidoos-Londen verbind en sodoende die druk op moltreindienste soos London Underground se Central en District Line (tans die besigste moltreinroetes in oos-westelike rigting) en die Heathrow-tak van Piccadilly Line gedurende spitstye verlig.
'n Reeks nuwe tonnels oor 'n totale afstand van 42 km (26 myl) staan sentraal in die projek. Die hooftonnels sal vanaf die omgewing van Paddington-stasie deur Sentraal-Londen en Liverpool Street-stasie tot Stratford in Oos-Londen strek. 'n Nuwe taklyn, wat die Teemsrivier kruis, sal vanaf Whitechapel in Oos-Londen tot Canary Wharf en Abbey Road loop. Vir dié taklyn sal 'n nuwe stasie in Woolwich gebou word.
Brachystegia nigerica
Brachystegia nigerica is 'n boom wat hoort tot die Fabaceae familie en is endemies aan Nigerië.
Geelgroen
Geelgroen is 'n kleur wat halfpad tussen geel en groen op die kleurwiel lê.
Die eerste opgetekende gebruik van chartreuse as 'n kleurnaam in Engels was in 1884, wat na 'n valerige appelgroen verwys het.
Kleurkoördinate
Volgens verskeie kleurskemas word geelgroen en sy naby skakerings as volg voorgestel:
Sien ook
Shades of green
Michael Johnston (akteur)
Michael Johnston (gebore 22 Februarie 1996) is 'n Amerikaanse akteur. Hy is bekend vir sy rolle in die rolprent Slash (2016) en in die televisiereekse Teen Wolf (2011) en Awkward. (2011).
Johannes Smuts
Biografie
Smuts is in Kaapstad gebore, die seun van Johannes Smuts en Magdalena Elisabeth Wernich. Hy het as Sekretaris van die Weeskamer in Kaapstad gewerk. Die funksie van die Weeskamer was onder andere om die boedels te administreer van persone wat intestaat in die Kolonie sterf en onder wie se erfgename minderjariges of persone wat in die buiteland woonagtig was; die registrasie van testamente van oorlede persone; die administrasie van minderjariges se eiendom en die byhou van 'n sterfteregister of rekord van persone wat aan die Kaap gesterf het. Na sy tyd by die Weeskamer het hy 'n geruime tyd in die Koloniale Kantoor gewerk en ook die amp van Ontvanger-generaal van Grondinkomste beklee.
Gedurende die 1830's het Smuts as 'n geldskieter gewerk en teen die middel van die 1830's, met die vrystelling van slawe, het hy as die geldskieter vir sy landgenote op die sekuriteit van slawe opgetree. Smuts was ook 'n lid van die slawevergoedingsraad en het saam met Hamilton Ross opgetree, as 'n agent vir die betaling van vergoedingsgeld aan voormalige slawe-eienaars. Hy het daarin geslaag om 'n aansienlike eiendomsportefeulje op te bou en het in 1842 22 eiendomme in Kaapstad besit.
In 1844 het Smuts Michiel van Breda opgevolg as voorsitter van die Munisipale Raad van Kaapstad, wat effektief die rol van Burgemeester was en gedurende sy termyn, in 1847, is Kaapstad 'n stad verklaar in terme van opdrag wat deur die Britse owerheid verleen is. Smuts het in 1848 as voorsitter uitgetree. Hy het sy lewe lank in Kaapstad gewoon en is op 1 Augustus 1869 by sy huis, Zorgwyk, in Tuine, Kaapstad oorlede.
Magnesiumoksied
Die stof is 'n diamagnetiese isolator. Die bandgaping is 4,43 eV.
Chemiese eienskappe
Magnesiumoksied word gevorm by verbranding van magnesium:
Hierdie verbrandingsreaksie is in die eerste helfte van die 20ste eeu dikwels gebruik as ligbron by die fotografie. Die rook van magnesiumoksied was nogtans 'n probleem.
Magnesiumoksied kan ook deur verhitting van magnesiumkarbonaat verkry word:
Met water word die amper onoplosbare hidroksied gevorm:
Die pH van die versadigde oplossing in water is 10,3. Dit is oplosbaar in verdunde sure, maar onoplosbaar in alkohol en organiese oplosmiddels.
Aanwendings
In sport soos gewigoptel word magnesia gebruik om die hande rof te maak.
Magnesiumoksied word in die organiese chemie toegepas. Dit is 'n matig basiese reagens wat gebruik word in asilerings en alkielerings, oksidasies, reduksies. Dit fungeer ook as 'n soliede oppervlak om reaksies uit te voer, soos by ringopening van tersiêre amiene, nitrering van aromatiese asetale, hidrohalogenering, dehidrohalogenering en karbonilering van organokwikverbindings.
Vazella
Vazella is 'n genus van sponsdiere uit die klas van die Hexactinellida.
Hymedesmia barnesi
Hymedesmia barnesi is 'n gewone sponsspesie uit die familie van die Hymedesmiidae. Die wetenskaplike naam van die spesie is die eerste keer geldig gepubliseer in 2012 deur Goodwin, Brewin & Brickle.
Uncinateridae
Uncinateridae is 'n familie van sponsdiere uit die klas van die Hexactinellida.
Ruschia dejagerae
Ruschia dejagerae is 'n vetplant uit die vygiefamilie wat endemies aan Suid-Afrika is en kom in die Noord-Kaap en die Wes-Kaap voor.
Geelbruin
Geelbruin (ook vaalgeel) is 'n kleur wat tussen geel en bruin op die kleurwiel lê.
Kleurkoördinate
Volgens verskeie kleurskemas word geelbruin as volg voorgestel:
Rooibruin
Kleurkoördinate
Volgens verskeie kleurskemas word rooibruin as volg voorgestel:
Leeudoringstad-spoorwegramp
Die Leeudoringstad-spoorwegramp in 1932 was een van die grootste ontploffings wat ooit in Suid-Afrika plaasgevind het.
Elke Vrydag het 'n trein, gelaai met dinamiet wat by die De Beers-plofstoffabriek in Somerset-Wes vervaardig is, van die stasie by Firgrove na die goudmyne van die Witwatersrand gery.
Op Sondag 17 Julie 1932 het hierdie trein soos gebruiklik verby die plaas Louwpan, skaars 'n kilometer wes van Leeudoringstad, verbygegaan. Die vrag van 312 ton op 34 waens het bestaan uit dinamietkerse in kissies, lonte en slagdoppies. Verder was daar ses waens met kunsmis en twee met appels.
Waarskynlik het oorverhitting van 'n wielas die brand veroorsaak. In die ontploffing wat daarop volg, het vyf mense gesterf en elf is ernstig beseer. ‘n Kudde van 25 beeste het gevrek. Byna geen gebou in die dorp het ongeskonde gebly nie en byna die hele dorp moes herbou word. 'n Sloot van 30 m lank en op plekke tot 5 m diep was die gevolg, benewens die verlies van 300 m spoorlyn. Wrakstukke van die trein is tot 10 km ver van die ramptoneel aangetref en die slag is tot so ver as Kokstad en Pietersburg gehoor.
Rusty Joiner
Rusty Joiner (gebore 11 Desember 1972) is 'n Amerikaanse akteur en vervaardiger. Hy is bekend vir sy rolle in die rolprente Dodgeball: A True Underdog Story (2004), Resident Evil: Extinction (2007), Stuck in Love (2012), en Voiceless (2015).
Mauritiuswewer
Die Mauritiuswewer (Foudia rubra) is 'n seldsame voëlspesie in die wewerfamilie. Dit is endemies aan die eiland van Mauritius. Dit is deur BirdLife International geklassifiseer as bedreig, en is ook op die Bedreigde Spesies Lys van die Verenigde State.
Hierdie voël is 14 cm lank. Broeiende mannetjies is olyfbruin met 'n rooi kop en bors en swart rondom die oë. Wyfies, nie-broeiende mannetjies en jongelinge is olyfbruin met wit vlerkstroke en 'n bruin keel.
Die voël is tuis in verskillende tipes bos, insluitende vervalle gebiede, sowel as plantasies. Stande van die Japannese seder (Cryptomeria japonica) het inheemse plantegroei vervang wat nou beskerming bied teen roofdiere. Dit vreet meestal insekte soos sprinkane en krieke, maar ook vrugte en nektar. Dit gebruik sy spesialiseerde borselpunttong om gereeld nektar te vreet.
Broeipatroon
Die voëls is wewers, en beide geslagte bou saam aan die nes wat van gras, mos en fyn takkies gemaak word. Die wyfie plaas sagte vere in die nessie voordat sy gewoonlik twee of drie vaalblou eiers daarin lê. Hierna broei sy daarop vir 7 tot 14 dae voordat die kuikens uitbroei.
Habitatverlies en predasie
Mauritiuswewers word bedreig deur die verlies aan hul habitat en predasie deur uitheemse roofdiere. Teen die begin van die 1970's is baie van hul habitat prysgegee toe die land skoongemaak is vir plantasies. Teen 2001 was daar slegs sowat 100 broeipare oor. Neste is gestroop deur roofdiere, veral die swartrot (Rattus rattus) en die krap-etende makaak (Macaca fascicularis). Dit is tans die hoofoorsaak van die voël se dalende getalle. Die Indiese spreeu (Myna) is ook al waargeneem waar dit wewerneste plunder. Nesmislukking kan voorkom wanneer dit besmet word deur die tropiese nesvlieg. Die larwes van die vlieg val die kuikens aan, teer en voed op hul bloed, wat dan veroorsaak dat dehidrasie en bloedarmoede in die kuikens ontwikkel.
Serge Koussevitzky
Serge Koussevitzky (Серге́й Алекса́ндрович Кусеви́цкий; Afrikaanse spelling: Sergei Aleksandrowitsj Koesewitski; – 4 Junie 1951) was 'n Russiesgebore dirigent, komponis en kontrabasspeler.
Hy was bekend om sy lang loopbaan as musikale direkteur van die Bostonse Simfonieorkes vanaf 1924 tot 1949.
Thoer
thumb|220px|Die vyf [[whaktoes van Islam: I. voor dagbreek (fadjer); II. middag (thoer), III. voor sonsondergang (asser); IV. ná sonsondergang (magrieb); V. laataand (isjaai).]]
Die formele daaglikse gebede van Islam bestaan uit ’n verskillende aantal eenhede, wat rak'ats genoem word. Die thoer het vier verpligte (fard) rak'ats. Vooraf kan vier aanbevole (soennah) rak'ats gedoen word en ná die tyd nog twee.
Op Vrydae word die middaggebed deur die Vrydaggebed vervang. Dan is dit verpligtend dat Moslem-mans wat puberteit bereik het saam bid, óf in ’n moskee in die stad waar hulle woon óf in ’n groep. Vroue word aanbeveel om dit te doen, maar dit is nie vir hulle verpligtend nie.
Vir ’n salaah om geldig te wees, moet dit binne die voorgeskrewe tyd gemaak word. Mense met ’n aanvaarbare rede het ’n langer tyd waarbinne hul gebed geldig sal wees.
Verrucocoeloidea
Verrucocoeloidea is 'n genus van sponsdiere uit die klas van die Hexactinellida.
Vityaziella
Vityaziella is 'n genus van sponsdiere uit die klas van die Hexactinellida.
Ruschia dielsiana
Ruschia dielsiana is 'n vetplant uit die vygiefamilie wat endemies aan Suid-Afrika is en kom in die Wes-Kaap voor.
Entstof
'n Entstof (of vaksine) is medikasie wat weerstand (immuniteit) teen 'n spesifieke bakteriële of virale siekte veroorsaak. Dit is gewoonlik 'n biologiese agent wat gemaak word van iets wat lewe of gelewe het. Die entstof veroorsaak 'n immuunrespons sonder om die nemer daarvan siek te maak. Nadat 'n persoon (of dier) ingeënt is, is hy beter bestand teen die patogeen waarvoor die entstof voor bedoel is.
Geskiedenis
Die term vaksine kom van die Latynse woord vaccinia, bees- of koeipokke.
In die 1770's besef dr. Edward Jenner dat mense wat reeds koeipokke gehad het meestal nie gewone pokke kry nie. Hy vaksineer 'n agtjarige seun op 14 Mei 1796 met koeipokke om dit te toets. Die seun kry koeipokke liggies, maar herstel vinnig. Daarna besmet die arts hom doelbewus met gewone pokke, maar hy kom soos vermoed niks daarvan oor nie. Dit was die eerste geslaagde immunisering met behulp van vaksinering (inenting).
Omdat die inenting van koeipokke minder mense siek gemaak het, word die inenting van gewone pokke in 1840 in Engeland verbied. In 1853 word 'n wet uitvaardig dat elke kind met koeipokke ingeënt moet word. Vandag is pokke byna totaal uitgewis en pokkeinentings is nie meer verpligtend nie.
In die 19de eeu het Louis Pasteur 'n entstof teen hondsdolheid ontwikkel. In die 20ste eeu word entstowwe teen witseerkeel, masels, pampoentjies en rubella bekendgestel. In die 1950's is 'n polio-entstof ontwikkel deur Jonas Salk. Nietemin is daar verskeie siektes waarvoor entstowwe nog ontwikkel moet word, insluitend malaria en MIV.
Entstowwe
Entstowwe word oor die algemeen binnespiers, onderhuids of in die vel self ingespuit. Sommige lewende entstowwe kan gesluk of in die vel ingevryf word. Na meeste inentings word 'n tweede opvolgdosis benodig, en in sekere gevalle selfs 'n derde dosis.
Vitrollula
Vitrollula is 'n genus van sponsdiere uit die klas van die Hexactinellida.
Hymedesmia basiclavata
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1928 deur Topsent.
Botterkop
'n Botterkop (Engels: hinny) is 'n kruising tussen 'n donkiemerrie en 'n perdehings.
Meesal erf sulke kruisings meer eienskappe van die moer as van die vaar. 'n Botterkop lyk dus meer op 'n donkie as op 'n perd. Dit is kleiner en besit nie die deugde en trekhoedanighede van die muil nie. Hierdie kruising word selde gemaak. Botterkoppe is moeiliker om te teel as muile. 'n Botterkop en 'n muil is heeltemal verskillende diere.
Knaldemper
'n Knaldemper is 'n toestel wat die lawaai wat die uitlaat van 'n binnebrandenjin produseer verminder, en so geraasbesoedeling bekamp. Die toestel is deur Milton O. Reeves uitgevind.
Brachystegia floribunda
Brachystegia floribunda is 'n boom wat hoort tot die Fabaceae familie en is inheems in Angola, die Demokratiese Republiek die Kongo, Malawi, Mosambiek, Tanzanië en Zambië.
Knaldemper
Die knaldemper word gewoonlik aan die einde van die uitlaatpyp geheg. Dit verminder die uitlaatklank deur dit in 'n reeks ruimtes wat met skorte van geperforeerde staalplate uitgevoer is, en met glasveselwol gevul is, te absorbeer; of deur die klankgolwe te herlei sodat hulle teen mekaar bots, en dus deur interferensie uitgekanselleer word.
Knaldempers word standaard onder motorvoertuie en motorfietse aangebring, hoewel sommige mense die knaldemper verwyder in die hoop dat dit die prestasie van hul voertuig sal verbeter, of om die voertuig doelbewus luidrugtiger te maak. Benewens standaardknaldempers word talle sportknaldempers ook verkoop vir passasiersmotors en motorfietse, wat gebruik word om die voertuigverrigting te verbeter. Tipies bied hierdie knaldempers 'n sportiewer uitlaattoon, met 'n hoër gehalte materiaal, kwaliteit en voorkoms. Montering geskied steeds aan die oorspronklike hegpunte van die voertuig.
Brachystegia longifolia
Brachystegia longifolia is 'n boom wat hoort tot die Fabaceae familie en is inheems in Angola, Burundi, die Demokratiese Republiek die Kongo, Malawi, Mosambiek, Tanzanië en Zambië.
Hong Kong Express Airways
HK Express (Chinees: voorheen 香港快運航空) is 'n Hongkong-gebaseerde laekosteredery wat geskeduleerde vlugte bied na 27 bestemmings in Asië, waaronder China, Japan, Maleisië, Suid-Korea, Taiwan en Thailand. Die lugredery se belangrikste sentrum is op die Hongkong Internasionale Lughawe en dit gebruik 'n vloot wat uitsluitlik uit Airbus A320 en A321's bestaan.
Bestemmings
Hong Kong Express bedien die volgende bestemmings:
Brachystegia manga
Brachystegia manga is 'n boom wat hoort tot die Fabaceae familie en is inheems in Angola, Burundi, die Demokratiese Republiek die Kongo, Malawi, Mosambiek, Tanzanië, Zambië en Zimbabwe.
Bob Joles
Bob Joles (gebore 16 Julie 1959) is 'n Amerikaanse akteur. Hy is bekend vir sy rolle in die rolprente The Spiderwick Chronicles (2008) en Puss in Boots (2011).
Frederik IV van Denemarke
Frederik IV (11 Oktober 1671 - 12 Oktober 1730) was van 1699 tot met sy dood koning van Denemarke en Noorweë. Hy was die seun van koning Christiaan V en Charlotte Amalie van Hesse-Kassel.
Bewind
Ná die oorlog het die handel en kultuur geblom. Tydens Frederik se bewind is Kopenhagen egter deur twee rampe getref: die pes van 1711 en die groot brand van Oktober 1728 wat die grootste deel van die Middeleeuse hoofstad verwoes het.
Frederik het met die Tweede Noordelike Oorlog (1700-1721) begin waarin Denemarke vir die eerste keer oor Swede geseëvier het. Die land kon egter nie verlore grondgebied in Suid-Swede terugwen nie.
’n Groot deel van Frederik se bewind is gekenmerk deur ’n vete met familie. Twee van sy neefs, Karel XII van Swede en Frederik IV, Hertog van Holstein-Gottorp (die drie mans was kleinseuns van Frederik III van Denemarke), het saam ’n oorlog teen sy pa gevoer. Nadat hy eers deur Swede verslaan en gedwing is om die onafhanklikheid van Holstein-Gottorp te erken, het Frederik die volgende Hertog van Holstein-Gottorp, Karel Frederik (sy kleinneef), in 1713 uit Sleeswyk verdryf.
Verlatespinnekopbos
Die plant se wortels kan weer uitspruit na 'n brand. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei in sanderige grond op hoogtes van 100 m.
In Engels staan dit as die Forlorn spiderhead bekend.
Hierdie spesie was as uitgesterf beskou nadat dit laas in 1810 gesien is, maar in September 2001 is die plant weer opgemerk.
Postuur
In die mens, kan postuur belangrike inligting deur middel van nie-verbale kommunikasie oordra. Sielkundige studies het ook getoon dat die liggaam se postuur verskillende emosies tot gevolg het. Hierdie navorsing kan teruggeneem word na Charles Darwin se studies van emosie en beweging in mense en diere. Vandag is daar baie studies wat toon dat sekere patrone van liggaamlike bewegings is 'n aanduiding van 'n spesifieke emosie is. Navorsers bestudeer gebaretaal en het gevind dat selfs nie-gebaretaal gebruikers emosies kan bepaal uit slegs een handbeweging. Nog 'n voorbeeld is die feit dat woede gekenmerk word deur die liggaam wat vorentoe beweeg. Die teorieë wat navorsing in hierdie veld lei is die self-bevestiging of persepsie teorie en die emosie teorie.
Algemene metodes
Fisiese postuur en emosie is bestudeer met behulp van twee soortgelyke tegnieke. Die eerste metode behels die deelnemer wat 'n video-opname kyk van akteurs wat seker aksies uitvoer en die tweede metode behels dat die deelnemer in 'n sekere posisie sit en dan self hul emosies rapporteer. In die eerste metodes, beeld die akteurs sekere liggaamsbewegins uit. Deelnemers moet die video kyk en die emosie ontsyfer wat hulle voel uitgebeeld word. In die tweede metode word die deelnemers aangesê om 'n sekere postuur in te neem en dan 'n opdrag te voltooi in daardie posisie. Ander metodes sluit in die gebruik van neuro-tegnieke, soos fMRI en dit word gebruik om te bepaal hoe postuur en emosionele uitdrukkings die brein kan beïnvloed. Nog 'n metode wat gebruik word is die gebruik van dansers as "akteurs" en om deelnemers te hê wat hulle observeer en hulle vra om die emosies te benoem wat die dansers oordra.
Kommunikasie
By die mens is een van die middele van kommunikasie die houding/postuur van die liggaam, bykomend tot die gesigsuitdrukkings, persoonlike afstande, gebare en bewegings van die liggaam. Postuur dra inligting oor:
Analise
Postuur kan beide die blywende eienskappe van 'n persoon uitbeeld (karakter, temperament, ens.), asook sy of haar huidige emosies en houdings. Daarom postuur kan oorweeg word in die konteks van 'n gegewe situasie.
Die veranderde faktore
Postuur bied inligting oor 'n persoon se huidige toestand van emosies en dit kan in konteks ontleed word vir ander bykomende boodskappe, beide verbaal en nie-verbaal asook die persoon se kultuur en sosiale norme.
Oop en geslote
'n Belangrike element van 'n geslote of oop houding van die liggaam is die hande. Deur die palms te wys kan 'n teken wees van 'n oop houding, veral as die hand ontspanne is. As die agterkant van die hand gewys word of die hande is geklem in vuiste kan dit 'n geslote postuur verteenwoordig. Hande saamgevou agter die rug kan ook 'n geslote postuur uitbeeld, selfs al is die voorkant blootgestel, want dit kan die indruk gee van iets wat wegsteek is of weerstand om kontak te maak.
Geslote en oop posture kan ook observeer word wanneer 'n persoon sit. Gekruisde bene en arms kan 'n geslote postuur wys. Deur vooroor te leun of om handpalms te sien, is weer 'n teken van 'n oop postuur.
Postuur kommunikasie wat sosiale status uitbeeld
Postuur kan 'n individu se posisie in die sosiale hiërargie aandui.
Regop postuur en die impak op die gemoed en prestasie
In 'n 2018 studie, gepubliseer in die joernaal - NeuroRegulation, het Dr. Erik Peper en sy span gevind dat 'n goeie postuur aansienlik gehelp het in die verkryging van beter resultate met 'n Wiskunde vraestel. Dit is gevind dat 'n geboë postuur mense toesluit en die brein verhoed om helder te dink. Hulle gevolgtrekking was dat 'n regop postuur mense help om te funksioneer onder spanningsvolle toestande. Dieselfde opmerking is ook gemaak by ander aktiwiteite soos musikante en atlete wat beter presteer in 'n regop postuur.
Welsyn
'n Persoon se gemoed beïnvloed sy spiertonus, energie vlak, en die interne gevoel van welstand. Dus kan liggaamshouding 'n persoon se huidige emosionele toestand openbaar. Woede, hartseer, en afsku is by verre die mees erkende liggaamlike posisies wat 'n aanduiding van emosies is.
Verskillende posture is al geïnterpreteer volgens aannames van psigoanalise, wat toon dat gebare soos 'n gekruisde arms oor borste of gekruisde bene 'n simptoom mag wees van 'n seksuele kompleksiteit. Hierdie oortuigings het egter baie beperkte ondersteuning in sistematiese navorsing en eksperimentering. Dit is meer waarskynlik dat hierdie tipe gedrag 'n sekere styl van self-aanbieding weerspieël, eerder as onbewuste konflikte en komplekse.
Stabiele faktore
Die term houding word ook gebruik om te verwys na die voorkoms van die liggaam. In die sielkunde, is daar verskeie konsepte met betrekking tot die verskyning van die permanente eienskappe van individue. Sommige gebruiklike posisies kan ook stabiele eienskappe van 'n individu weerspieël.
Die natuur
Wilhelm Reich, 'n student van Freud, was die eerste om aandag te vestig op die verhouding tussen vlak asemhaling, geblokkeerde verkeer, die probleme in die ervaring van seksuele plesier en emosionele versteurings, veral neuroses. Hierdie konsep is ontwikkel deur Alexander Lowen, stigter van bio-energetika. Hy is ook die skrywer van die konsep van gespierde blokkasie. Lowen het opgemerk dat wanneer mense nie sekere emosies wil ervaar nie, hulle sekere spiere saamtrek. Byvoorbeeld, wanneer iemand nie wil huil nie, kan hulle hul kake verstyf, wat die trane onderdruk. Stres en woede verstyf die spiere langs die ruggraat en heupe, wat kan manifesteer in pyn in dié dele van die liggaam, as die stres was verleng word. Volgens Lowen is sommige spanning chronies van aard: die gespierde blok is altyd geaktiveer, ongeag die omstandighede. Dit is die sogenaamde chroniese spanningsblok. Gespierde blok beïnvloed die postuur en die manier waarop die mens beweeg. Sekere ervarings beïnvloed die vorming van spesifieke areas van die spiere en dus die liggaam se voorkoms, struktuur, en postuur.
Kenmerke van temperament
Grondwetlike teorieë in sielkunde (bv., Sheldon, Kretschmer) beklemtoon die verhouding tussen die liggaam struktuur en temperament. Hierdie teorieë het al sedert Hippokrates se tyd die rondte gedoen waar daar gereken is dat liggaamlike strukture hand aan hand gepaard gaan met temperament en vatbaarheid vir sekere siektes. Wetenskaplike navorsing oor die verhouding van die liggaamlike voorkoms en temperamentele eienskappe is aan die begin van die vroeë twintigste eeu deur die Duitse psigiater Ernst Kretschmer gedoen. Hy het die verhouding bestudeer tussen die liggaamlike struktuur en die aanvang van psigose. Die teorie van Phyllis Whitman, William Sheldon en Ghas Katz kom kortliks daarop neer dat daar 'n onderskeid getref is tussen verskeie variasies of fisiese aard van 'n mens se liggaam en psigotiese reaksies of temperament. Die drie variasies is endomorfie, mesomorfie en ektomorfie. Die drie ooreenstemmende psigotiese gedrag reaksies is affektief, heboïd en paranoia.
Sommige navorsers het aangevoer dat Sheldon se bevindinge van 'n sterk verhouding tussen liggaamlike struktuur en die tipe temperament is as gevolg van metodologiese tekortkominge in sy studies en dat die verhouding tussen die twee eintlik laer is as wat hy beweer.
Ander faktore
Postuur kan maklik beïnvloed word deur swak gesondheid en ander faktore. Enigiemand wat persoonlikheid of karakter evalueer deur na postuur te kyk, moet ook die persoon se onderliggende mediese toestande in ag neem. Verder is daar data wat beweer dat 'n persoon se postuur versleg wanneer hulle na 'n sin luister wat 'n ander persoon beskryf. Byvoorbeeld as 'n persoon sy postuur in streng regop posisie hou en hy luister na 'n opdra soos: "word wakker, trek jou pantoffels aan, gaan badkamer toe",sal die liggaamshouding of postuur verswak.
Postuur word baie beïnvloed deur spier lengte en spasma, soos stywe dyspiere of pektorale spiere, asook spierkrag.
Die postuur van dansers en atlete verbeter dikwels wanneer hulle begin voorberei vir die sportsoorte. Daarbenewens beïnvloed asemhaling patrone ook postuur, byvoorbeeld asemhaling deur die mond veroorsaak dat die ken vorentoe druk om die lugweg oop te maak, en die kop is ook vorentoe, terwyl asemhaling deur die neus die nek in belyning met die liggaam hou.
Implikasies in ander domeine
Soos gesê kan die studie van posture 'n groot hoeveelheid inligting van emosies en self-persepsies deurgee. Die studie van postuur het ook tot voordeel gestrek in ander velde. Professionele beraders, wat opgetree het as die deelnemers, moes opgeneemde interaksies waarneem van ander beraders en kliënte en dan die kliënte se emosies probeer vasstel. Navorsers het bevind dat om slegs op verbale kommunikasie staat te maak om 'n kliënt se emosie vas te stel, slegs 'n akkuraatheid van 66% toon.
Hoë vlakke van empatie kan misverstaan word sonder om nie-verbale kommunikasie in ag te neem. In soortgelyke studies was dit opgemerk dat die arms en bene die mees belangrike liggaamlike faktore was in die sigbare lae vlakke van empatie. Verder het navorsers voorgestel dat beraders nie net opgelei moet word in verbale kommunikasie nie, maar ook in nie-verbale kommunikasie.
Brachystegia puberula
Brachystegia puberula is 'n boom wat hoort tot die Fabaceae familie en is inheems in Angola, die Demokratiese Republiek die Kongo, Tanzanië en Zambië.
Charles Goldmann
Charles Sydney Goldmann (Burgersdorp, Kaapkolonie, 28 April, 1868 – Brits-Columbië, 7 April 1958) was 'n Witwatersrandse goudmynkenner, skrywer, verslaggewer, direkteur van verskeie maatskappye en 'n Britse parlementslid.
Herkoms
Goldmann was ’n seun van B.N. Goldmann, 'n gesiene Duits-Joodse immigrant, vrederegter en lid van die afdelingsraad van Burgersdorp. Sy broer prof. Edwin Goldmann het roem as histopatoloog en chirurg verwerf, maar ná sy studie in Duitsland nie weer na sy vaderland teruggekeer nie en is in 1913 in Duitsland oorlede. Nog ’n broer, Richard, was ’n vooraanstaande Witwatersrandse sakeman en politikus. Al drie het hul skoolopleiding aan die Albert Academy op Burgersdorp ontvang.
Vooroorlogse sukses
Goldmann het reeds as jong man sy fortuin opgebou uit mynbou en die opbrengs van sy bedrywighede gebruik om 'n landgoed, Schoongezicht, in die distrik Middelburg, Transvaal, te koop. Hy het ook ryk geword uit die volstruisbedryf. Goldmann is vereenselwig met die magtige mynbou- en finansiële groepe aan die Rand, was 'n vennoot in Sigismund Neumann se firmas in 1895, en teen 1905 voorsitter van ses mynboumaatskappy en direkteur van vele meer. Voor die Tweede Vryheidsoorlog is hy blykbaar na Duitsland, en wel ook na Engeland, waar hy in 1899 met die agbare Agnes Mary Peel (1869–1959), dogter van die liberale politikus sir Arthur Peel, eerste burggraaf Peel, getroud is. Sy is vereer met die Koninklike Rooi Kruis en is in 1901 'n Lady Grace of the Venerable Order of Saint John of Jerusalem gemaak. Hulle het drie kinders gehad.
Tweede Vryheidsoorlog
Tydens die Driejarige Oorlog (1899–1902), toe hy 'n majoor in die Britse magte in Suid-Afrika was, het hy Winston Churchill as oorlogskorrespondent bygestaan en verslag gedoen vir The Cape Argus en The Standard. Hy het ook werke oor die oorlog geskryf, onder meer With General French and the cavalry in South Africa (1902), Cavalry in future wars en oor die goudmynbou. Ná die oorlog het hy in Brits-Columbië gaan woon, waar hy die Nicola Stock Farm (later genoem Nicola Ranch) in Merritt begin het. Een van sy blywende nalatenskappe is die Monck-provinsiale park aan die oewers van die Nicolameer. Hy het 'n lang verslag oor die Driejarige Oorlog geskryf, het talle ander historiese werke geskryf en geredigeer en het kuns deur die Pre-Rafaëliete versamel, nes sir Sigismund Neumann.
Lewe in Engeland
Voor Uniewording het hy hom in Engeland gevestig, waar hy in die Londense direksie van Suid-Afrikaanse mynboumaatskappye gedien het en Unioniste-parlementslid was vir Penryn and Falmouth van 1910 tot '18. Hy was die eienaar van die tydskrif The Outlook, wat hy ná die oorlog, toe dit 'n sukkelende weekblad was, gekoop het om sy politieke invloed te probeer uitbrei. Ten einde dit uit te bou tot 'n prominente platform vir die saak van tariefhervormers, het hy die joernalis J.L. Garvin as redakteur aangestel. Garvin het die weekblad kort voor lank in 'n belangwekkende publikasie omskep, maar ondanks die toename in aansien en sirkulasie kon The Outlook nie 'n wins toon nie. Ná 'n reeks meningsverskille tussen Goldmann en Garvin oor sakeaangeleenthede het Goldmann die tydskrif in Oktober 1906 aan lord Iveagh verkoop. Hy het pynappelbelange in Kenia gehad.
Aangesien hy steeds politieke aspirasies gehad het, het hy direk by die politiek betrokke geraak toe hy die kiesafdeling Penryn and Falmouth in Januarie 1910 se Britse algemene verkiesing wen. As Unionis het hy dié setel verteenwoordig tot dit in 1918 afgeskaf is.
Laaste jare
Tydens die Eerste Wêreldoorlog (1914–'18) het Goldmann as majoor in die Cornwall Royal Garrison Artillery gedien. In 1919 het hy 'n stuk grond, Nicola Ranch and Town, in Brits-Columbië gekoop en dit eindelik uitgebrei tot 1 200 km². Sy eiendom het die hele ent tot by Monck-provinsiale park gestrek, die naam wat dit later gekry het. Hy het die park genoem na sy seun kommandeur Victor Robert Penryn Monck van die Koninklike Vloot. In Engeland het Goldmann in Trefusis House, Falmouth, gewoon tot hy omstreeks 1929 na die Jakobynse herehuis te Yaverland Manor verhuis het.
In die ouderdom van 82 het hy na Suid-Afrika teruggekeer en hom op Klipheuwel tussen Malmesbury en die Paarl gevestig. Sy kinders was Hazel Golmann (1904–1946), John Monk Goldmann (1908–1999), Victor Robert Penryn Monk Goldmann (1910–1987). Albei die seuns het hul naam wetlik in 1939 verander na Monck.
Skryfwerk
Sy werke sluit in, benewens dié hierbo genoem, The financial, statistical and general history of the gold and other companies of Witwatersrand, South Africa (1892); South African mines (1895–'96, saam met Joseph Kitchin); Atlas of the Witwatersrand and other goldfields in the South African Republic (1899, saam met baron A. von Maltzan).
Walteria
Walteria is 'n genus van sponsdiere uit die klas van die Hexactinellida.
Hymedesmia basispinosa
Hymedesmia basispinosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1910 deur Lundbeck.
René Gruau
Graaf Renato Zavagli Ricciardelli della Caminate, wat professioneel bekend gestaan het as René Gruau (4 Februarie 1909 – 31 Maart 2004) was 'n mode-illustreerder wie se oordrewe uitbeelding van mode-ontwerp deur skilderkuns 'n blywende uitwerking op die modebedryf gehad het. As gevolg van Gruau se inherente vaardighede en kreatiwiteit het hy bygedra tot 'n wesenlike verandering in die hele modebedryf deur die nuwe prente van die reeds gewilde ontwerpe wat deur ontwerpers in die bedryf geskep is te verteenwoordig. Die voordele, insluitend ekonomiese stimulasie en die verbetering van advertensies, is vandag steeds teenwoordig in die modebedryf via 'n nuwe wyse van mode-illustrasie en modefotografie. Gruau het gedurende die 1940's en 50's een van die bekendste en gunsteling kunstenaars van die haute couture- wêreld geword wat saam met Femina, Marie Claire, L'Officiel, L'Album Du Figaro en 'n verskeidenheid glans-tydskrifte gewerk het. Gruau se kunswerk word internasionaal erken en aangeprys in sommige van Parys en Italië se mees gesogte kunsmuseums, insluitend die Louvre in Parys en die 'Blank' in Italië. Benewens sy internasionale roem en erkenning is Gruau se kunswerk bekend vir sy tydlose en blywende styl.
Persoonlike lewe
Gebore Renato Zavagli Ricciardelli delle Caminate in Rimini, Italië, op 4 Februarie 1909, was Gruau die seun van 'n Italiaanse graaf, maar in plaas daarvan om in sy vader se voetspore te volg en die pos van koninklike militêre bevelvoerder te aanvaar, het sy passie en aanleg vir kunste hom daartoe gelei om sy liefde en strewe na die beeldende kunste uit te leef. Toe René se ma, Maria Gruau, 'n Franse aristokraat, en sy pa uitmekaar is toe hy drie jaar oud was, het hy saam met haar Parys toe getrek. Gruau het toe sy ma se van geneem, wat die naam is onder wie hy bekend is, in teenstelling met sy pa se van en edele verbintenis. Op veertien het Gruau sy ma en homself begin onderhou deur tekeninge aan die Milanese modejoernaal Lidel te verkoop. Hy is geïnspireer om mode-illustrasie na te streef deur sy noue verhouding met sy elegante ma. Hy het vroeg talent vir teken getoon en het in sy tienerjare en vroeë 20's as 'n illustreerder vir modetydskrifte soos Femina, Marie Claire en Vogue in Parys gewerk. Gruau het dit moeilik gevind om werk te kry tydens die Tweede Wêreldoorlog en het uiteindelik hier en daar werk vir klein of ongevestigde ontwerpers soos Christian Dior gedoen, voordat hy later gewild sou geword het. Hy het gewerk soos hy kon en bygedra tot die verberging van Joodse vlugtelinge.
Beroep
Gruau se artistieke talent in mode-sketse en illustrasie het van hom op die ouderdom van 14 'n gepubliseerde illustreerder gemaak en teen die tyd dat hy agtienjarige ouderdom bereik het, was sy sketse internasionaal gepubliseer, in die VSA, Italië en Frankryk. Gedurende sy leeftyd het Gruau vir talle tydskrifte gewerk, waaronder Marie-Claire, Femina, Elle, Vogue, Harper's Bazaar, Flair, L'Officiel, Madame Figaro en L'Officiel de la Couture. Gruau is aangestel deur groot ontwerpers soos Pierre Balmain, Christian Dior, Jacques Fath, Balenciaga, Elsa Schiaparelli, Rochas, Lanvin, Elizabeth Arden en Hubert de Givenchy. Gruau het lewe aan hul haute couture-klere gegee en hul gewildheid uitgebrei met sy boeiende illustrasies.
Gruau, wie se plakkate dikwels beide klassieke Japannese tekeninge en Toulouse-Lautrec se sketse van die fin de siècle Parys-naglewe weerspieël het, was miskien veral bekend vir die skepping van die bemarkingsbeelde vir Miss Dior-parfuum en vir Rouge Baiser-lipstiffie. Volgens Alan Riding van die New York Times, "het alles wat hy gedoen het, die glans en styl van die wêreld van hoë mode ontlok". Omdat die tegniese era van die 20ste eeu nog in die toekoms was, was Gruau se sketse die advertensies van die tyd en het dit bemarking en aanbieding van klere 'n nuwe briljante fleur gegee.
Gruau se eerste pos as artistieke direkteur vir advertensies was in 1947 by Christian Dior gewees. Die twee het gesamentlik die "Nuwe voorkoms" van destyds gevorm, gedeeltelik as gevolg van Dior se ontwerpe, en gedeeltelik as gevolg van Gruau se gekombineerde interpretasie en opgradering van die ou-styl van grafiese illustrasie. Gruau het 'n vriendskap met Dior gevorm wat bygedra het tot hulle suksesvolle samewerking en verdere uitbreiding van mode-advertensies, wat 'n primêre rede was waarom hy meestal onthou word vir sy werk saam met Dior.
Impak op mode
Gedurende Gruau se lewenslange loopbaan het hy saamgewerk met gesiene modehuise soos Givenchy, Balenciaga, Lanvin, Schiaparelli en Dior in die breë mode-afdeling van haute couture. Sy advertensieveldtogte vir Moulin Rouge en die 'Lido de Paris' het van 'n ouwêreldse estetika gebruik gemaak, ter viering van die tradisionele plakkaat-kunsgrafika van Toulouse-Lautrec, Bonnard en die Paryse kunstenaars wat van voor die 1900s gedateer het. Hy het voortgegaan om in advertensies te werk en die uiters invloedryke rolprentplakkaat vir Fellini se La Dolce Vita in 1959 ontwerp en aan veldtogte gewerk vir bekende handelsmerke soos Dior, Air France, Martini en Omega-horlosies. Hy is internasionaal by die Parys Musee du Costume en die Musee de la Publicite uitgestal. Die 2011 Lente/Somer Haute Couture-versameling van Christian Dior deur John Galliano is sterk geïnspireer deur Gruau se werke.
Invloede
Rene Gruau se styl kombineer invloede vanuit Japannese houtblokafdrukke en die vereenvoudigde vorms van Toulouse Lautrec met 'n helder en lewendige kleurpalet. Die kombinasie van hierdie elemente verleen aan sy werke 'n onmiskenbare gevoel van lewensvreugde en elegansie. Terwyl mode dikwels die onderwerp van Gruau se werke is, is dit die vroulike vorm wat die kyker se aandag die meeste in beslag neem. "Gruau se vroue is nie speels nie en hulle is nooit plakkaat-meisies nie," het Gilles de Bure geskryf in "Gruau," 'n biografie wat in 1989 oor hom gepubliseer is. “Hulle stap langs die Montaigne laning, die paadjies van die Bagatelle, die Croisette in Cannes. Hulle sweef, hulle verskyn, hulle verdwyn asof hulle nie uit liggaam of vlees bestaan nie.”
Brachystegia russelliae
Brachystegia russelliae is 'n boom wat hoort tot die Fabaceae familie en is inheems in Angola, die Demokratiese Republiek die Kongo en Zambië.
Hong Kong Airlines
Hong Kong Airlines Beperk (Chinees: 香港 航空公司), (IATA-kode: HX, ICAO: CRK), voorheen CR Airways Limited (Chinees: 中 富 航空公司), IATA: N8, is 'n Hongkong-gebaseerde lugredery, met sy hoofkwartier in Tung Chung en sy vernaamste sentrum op Hongkong Internasionale Lughawe. Die lugredery bedryf geskeduleerde plaaslike passasiers- en vragdienste na 10 bestemmings in die Volksrepubliek China en byna 30 in Suidoos-Asië, insluitend Beijing, Shanghai, Sanja, Bangkok, Bali en Okinawa.
Die lugredery is op 28 Maart 2001 gestig as CR Lugdiens deur Robert Yip en begin helikopter passasiersbedrywighede met 'n Sikorsky S-76c + helikopter. Dit was Hongkong se eerste helikopteroperateur.
Die lugredery het op 28 November 2006 sy naam amptelik verander na Hong Kong Airlines Beperk en spog ook met 'n nuwe logo, 'n bauhiniablom, wat inheems is aan Hongkong.
Kodedeelooreenkomste
Hong Kong Airlines kodedeel met die volgende rederye:
Frankie Jonas
Frankie Jonas (gebore 28 September 2000) is 'n Amerikaanse akteur. Hy is bekend vir sy rolle in die rolprent Ponyo (2008) en in die televisiereekse Jonas (2009) en R.L. Stine's The Haunting Hour (2010).
Hymedesmia bocki
Hymedesmia bocki is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Habitat
Dit maak sin dat ’n bepaalde samestelling van diere en plante in dieselfde habitat leef. Sekere voedsel- en omgewingsfaktore lok ’n kombinasie van insekte, voëls en ander diere na ’n gedeelde gebied. Die samestelling begin dus met ’n aanbod van sekere plante en -kombinasies, plantvreters (soos bokke, hase en ander herbivore) wat daarvan leef en uiteindelik dalk self die slagoffers van roofdiere (karnivore) kan word.
Habitatvoorkeure
Plante en diere het sekere voorkeure vir ’n habitat waarin hulle kan leef en gedy.
Die poolgebiede, met hul unieke samestelling van lewe, sien daar heeltemal anders uit as die woude van Suid-Amerika. Die seelewe (plante en diere) in verskeie oseane verskil aansienlik van die plante, visse en ander diere (byvoorbeeld krokodille en bewers) in ’n varswaterhabitat.
Verskeie voorbeelde van habitatvoorkeure en gepaardgaande optrede kan genoem word:
Dit is bekend dat bye hul omgewing deeglik verken en aan ander verslag doen oor waar stuifmeel gevind kan word. Hulle doen ’n stertswaaiende dans wat in ’n figuur van ’n agt by die nes uitgevoer word: Die rigting waarin hulle hul stert waai, dui op die rigting van die stuifmeelbron. Die spoed waarmee die danser sy passies uitvoer, gee ’n aanduiding van hoe ver die voedsel is.
Dit is verstaanbaar dat die oppervlakte waarop diere in verskillende habitatte leef baie kan verskil. So oorleef die hiëna in sowat 1 000 vierkante kilometer in die droë Kalahari, maar het slegs 150 vierkante kilometer in die Krugerwildtuin nodig. ’n Tier kan in ’n gebied van 130 vierkante kilometer bly maar die padda in ’n enkele poel.
Bobbejane kan enigiets tussen 2 km en 14 km per dag trek om kos en water te soek indien nie genoeg naby hul blyplek beskikbaar is nie. Hulle doen dit uitsluitlik in die dag, wanneer dit lig genoeg is en hulle verlaat nooit hul habitat ná sononder nie.
Territoriale gedrag
Dit val op hoe vasbeslote groepe diere – en selfs individue van dieselfde spesie – hul blyplek kan verdedig. Dié territoriale (gebieds-) gedrag lei meestal tot konfrontasies en selfs gevegte om indringers te verdryf.
Territoriale gedrag is vir die meeste diere ’n doeltreffende wapen om ongewenstes te verdryf. Diere het respek vir gebiedsgrense en voel baie onseker weg van hul eie gebied.
Sneeubalspinnekopbos
Die sneeubalspinnekopbos (Serruria kraussii) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap en kom in die Hottentots-Hollandberge van Jonkershoek tot Helderberg voor. Die struik groei regop en word 1.0 m hoog en blom van Julie tot November.
Habitat
Habitatbewaring
Programme om Suid-Afrika se soogdiere en ander spesies te bewaar, is nou verbind met habitatbewaring. Die bewaring van ’n spesie of groep spesies is eers suksesvol as hul habitat ook doeltreffend bewaar word.
Sneeubalspinnekopbos
Die plant gaan dood na 'n brand maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei in graniet en sandsteen grond op hoogtes van 180 - 460 m.
In Engels staan dit as die Snowball Spiderhead bekend.
Amphidiscella
Amphidiscella is 'n genus van sponsdiere uit die klas van die Hexactinellida.
Brachystegia bakeriana
Brachystegia bakeriana is 'n boom wat hoort tot die Fabaceae familie en is inheems in Angola en Zambië.
Brachystegia oblonga
Brachystegia oblonga is 'n boom wat hoort tot die Fabaceae familie en is endemies aan Mosambiek.
Joe Jonas
Joe Jonas (gebore 15 Augustus 1989) is 'n Amerikaanse akteur. Hy is bekend vir sy rolle in die rolprente Bad Moms (2016) en Teenage Mutant Ninja Turtles: Out of the Shadows (2016), en in die televisiereeks Jonas (2009).
Hesperantha rupestris
Hesperantha rupestris is 'n meerjarige blomplant en geofiet wat tot die genus Hesperantha behoort. Die spesie is endemies aan Mpumalanga en kom by Waterval-Boven voor.
Austrian Airlines
Die lugredery is in 1957 gestig deur die samesmelting van Air Austria en Austrian Airways, maar sy geskiedenis gaan terug na 1923 met die stigting van Austrian Airways. Deur 'n groot deel van die maatskappy se bestaan was dit 'n entiteit in staatsbesit. Op 31 Maart 1958 het die lugredery sy eerste geskeduleerde diens uitgevoer deur 'n gehuurde Vickers Viscount van Wene na Zürich en Londen te vlieg; hy het daarna sy eie Viscount-vloot aangekoop. Op 18 Februarie 1963 het Austrian sy eerste straalaangedrewe vliegtuig, die Sud Aviation Caravelle, bestel. Dit het daarna verskeie modelle en afgeleides van die Douglas DC-9- stralervliegtuig bekendgestel; teen die einde van 1971 was Austrian 'n straleroperateur. Gedurende die 1980's het dit die McDonnell Douglas MD-80 aan sy vloot bekendgestel. Verskeie vliegtuie wat deur Airbus, Boeing, Fokker en ander vervaardigers vervaardig is, is oor die 1980's en 1990's bygevoeg.
Deur die 1990's het die lugdiens nuwe strategiese alliansies gesoek, asook om sy teenwoordigheid in die langafstandmark uit te brei en het nuwe dienste aan China en Suid-Afrika bekendgestel. In 2000 het Austrian 'n lid van Star Alliance geword.
Gedurende die 2000's het Austrian etlike jare lank verliese gely; teen 2008 is die lugredery se destydse eienaar, die Oostenrykse regering, aangeraai om Austrian te privatiseer deur sy verkoop aan 'n buitelandse maatskappy. Gedurende 2009 het die Lufthansa-groep Austrian gekoop nadat hulle goedkeuring van die Europese Kommissie ontvang het na 'n ondersoek na die tenderproses.